Nairn

Nairn (skotsk-gælisk: Inbhir Narann) er en by og kongelig burgh i Skottland, i regionen Highland i Skottland. Den ligger 27 km nordøst for Inverness ved Moray Firth. Elven Nairn renner ut ved byen. Vest for Nairn ligger Elgin. Nairn er den tradisjonelle grevskapsbyen i Nairnshire. Inverness lufthavn ligger omtrent midt mellom Inverness og Nairn. Byen er en markedsby og gammel havneby, men det nye havneanlegget ble konstruert av den  skotske arkitekten og sivilingeniøren Thomas Telford (1757-1834).

En årlig jazz-festival, Nairn International Jazz Festival, arrangeres i Nairn. Nairn er mest kjent som en badeby, med to golfbaner, prisbelønte strender, et samfunnshus/midtskala kunstlokale (Nairn Community & Arts Centre),Offisiell nettsted. Nairncc.co.uk. et lite teater (kalt The Little Theatre)«Nairn Drama Club», Nairndrama.org.uk og et lite museum, som gir informasjon om lokalområdet og inkluderer samlingen til det tidligere Fishertown-museet. Ved folketellingen i 2011 hadde Nairn en befolkning på 9 773, noe som gjorde den til den tredje største bosetningen i området Highland, bak Inverness og Fort William.«Highland profile — key facts and figures», The Highland Council. 2016. For 2020 er befolkningen beregnet til 10 190, en svak økning.«Mid-2020 Population Estimates for Settlements and Localities in Scotland» . National Records of Scotland. 31 mars 2022

 Historie 
Nairns historie er et bredt og mangfoldig tema som spenner over fra steinalderen før nedtegnet historie, til piktene og besøket til den romerske general Agricola (40-93). Byens mulige grunnleggelse under navnet Ekkailsbakki av Sigurd Lodvesson, jarl av Orknøyene, statusen som kongelig burgh under David I av Skottland, dens sterke koblinger til monarker og regenter i Skottland og dens strategiske posisjon i flere kriger og hungersnød.

 Kultur 
Den 27. mai 1960 huset Nairns The Regal Ballroom på Leopold Street en handling som skulle fortsette å bli en enorm kulturell innflytelse på musikkens verden. Et coverband som turnerer i Skottland på The Beat Ballad Show Tour med Johnny Gentle som hovedvokalistene og sammen med tre relativt ukjente musikere. Grunnleggerne av The Beatles. John Lennon, Paul McCartney og George Harrison spilte under navnet The Silver Beetles. Listen for sangene de spilte var blant annet «Raining in My Heart» av Buddy Holly og «I Need Your Love Tonight» av Elvis Presley.Norman, Philip (2009): John Lennon: The Life. «The Beatles Setlist», Setlist.fm. Den framtredende Ballerina Ballroom of Nairn har vært vertskap for mange kjente forestillinger gjennom årene, inkludert Pink Floyd og The Who i 1967, Status Quo i 1970, Fleetwood Mac og Slade i 1971. Byen har fortsatt et musikalsk hjerte som er vert for Nairn International Jazz Festival«Jazz Nairn», Jazznairn.org. hver august, som vanligvis tiltrekker seg noen kjente musikere i verdensklasse, inkludert Bob Wilber og supergruppen Soprano Summit Jazz.«Photographic Print of Bob Wilber, Nairn International Jazz Festival»

 Hekser og hedninger 
Paganisme, hedenskap, hekser og wicca har en lang historie i Skottland og i Nairn. I nærliggende Elgin, øst for katedralen, eksisterer «Order Pot», et dypt vannbasseng som ble brukt til å teste heksene i Nairn fram til 1560.Mackintosh, H.B. (1914): Elgin past and present: a historical guide. s. 119. Kristne fikk over femti mennesker stilt for domstol og drept innenfor to mil fra Nairn, inkludert Issobel Nicoll, Margaret Wilsone og Allexander Ledy på 1500- og 1600-tallet som hekser og trollmenn. «Interactive Witch Map», Press and Journal

I 1662 ble en kvinne ved navn Isobel Gowdie, som bodde i nærliggende Auldearn bare to mil fra Nairn, anklaget og tilsto fire tilfeller av hekseri og er udødeliggjort i The Confession of Isobel Gowdie (1990), et orkesterstykke av den skotske komponisten James MacMillan.Callow, John (2007): «Gowdie, Isobel (fl. 1662)», Oxford Dictionary of National Biography (online), Oxford University Press, doi:10.1093/ref:odnb/67741

Praksisen fortsatte fram til minst 1848, da en leirfigur i naturlig størrelse fylt med nåler, plassert på en slik måte at vann dyppet over hjertet, ble oppdaget på bredden av elven Nairn nær selve byen. Det ble sagt at når leiren gikk i oppløsning, ville mannen som figuren representerte dø.Charles Rampini LL.D (1898): The County Histories of Scotland, Moray and Nairn. William Blackwood and Sons. s. 353–355.

Moderne hedninger har dannet nettgrupper som Scottish Pagan Federation, Highland Pagan Open Circle og East Scotland Heathen Moot som har medlemmer innenfor Nairnshire.«Highland Open Circle Discussion». Facebook.«East Scotland Heathen Moot». Facebook.«Scottish Pagan Moots & Groups» .

 Referanser 

 Eksterne lenker 

 Nairn International Jazz Festival
 Turistinformasjon

Kategori:Byer i Highland
Kategori:Havnebyer i Storbritannia
Kategori:Havnebyer ved Nordsjøen